BASES REGULADORES DE LES SUBVENCIONS ALS CENTRES ESCOLARS DEL TERME DE FELANITX PER 2021. 


1.- Objecte

L'objecte de les presents bases és regular i fixar els criteris i el procediment de sol·licitud, tramitació, concessió, cobrament i justificació de les subvencions que atorgui l’Ajuntament de Felanitx en règim de concurrència competitiva destinades a finançar els projectes que tinguin com a objectiu la realització d’activitats en matèria d’educació.

Les subvencions regulades per aquestes normes són un procediment de col·laboració entre l’Ajuntament i les entitats per la realització d’activitats d’utilitat pública o interès social, tenen caràcter voluntari i eventual, i estan obertes a la participació de totes les entitats de Felanitx que compleixin els requisits establerts a la base 4ª.


2.- Finalitat de les subvencions

D’acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats d’interès públic o social que tinguin per finalitat:

Compra de material escolar necessari per pal·liar les mancances dels alumnes amb menor poder adquisitiu.
Com a mínim, el 50% de la subvenció rebuda, s’haurà de destinar a la compra de llibres de text per a la seva utilització en servei de préstec per alumnes fills de famílies amb dificultats econòmiques i la resta a l’adquisició de material escolar per poder ser utilitzat pels alumnes també en servei de préstec, o ser cedit als alumnes amb menor poder adquisitiu.

3.- Període d’execució

Les subvencions concedides a l’empara d’aquestes bases, s’hauran de destinar a finançar projectes o activitats desenvolupades durant el període d’1 de setembre de l’exercici anterior a la convocatòria al 31 d’agost de l’any de la convocatòria.


4.- Requisits dels beneficiaris/àries i forma d’acreditar-los

1.	Podran ser beneficiaris/àries d’aquestes subvencions les persones jurídiques que hagin de realitzar l’activitat que fonamenta el seu atorgament, sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS), i que compleixin algun dels requisits que tot seguit es detallen:

-	Centres Escolars del Terme de Felanitx que imparteixin ensenyances dels cicles: infantil (3-6 anys), primària (6-12 anys),  Secundària (12-16 anys) o formació professional bàsica. 
2.	No podran obtenir la condició de beneficiàries les entitats que no es trobin al corrent de les seves obligacions de justificació de subvencions d’exercicis anteriors amb l’Ajuntament de Felanitx.

La concurrència d’aquesta	 circumstància es comprovarà directament per l’Ajuntament de Felanitx en la fase d’instrucció del procediment de concessió.

5.- Documentació a aportar

Per a poder participar en la convocatòria oberta s’haurà de presentar la següent documentació, segons models normalitzats annexos:

-	ANNEX 1: instància fent constar la demanda d’acollir-se a la convocatòria oberta  i declaració responsable en la qual es posi de manifest:

1)	Concurrència dels requisits per poder obtenir la condició de beneficiari/ària d’acord l’article 13 Llei 38/2003 General de Subvencions.
2)	Compromís de l’acompliment de les condicions imposades per a l’atorgament de la subvenció.
3)	Compliment de les obligacions tributàries o davant la Seguretat Social. D’acord amb allò establert per l’article 28 de la Llei 39/2015, els documents acreditatius de l’acompliment d’aquestes obligacions seran consultats o obtinguts directament per l’Ajuntament de Felanitx en qualsevol moment del procediment, sempre i quan l’entitat no s’oposi expressament o aporti directament el document en el moment de presentar la sol·licitud.
4)	Subvencions o altres ingressos obtinguts per a la mateixa finalitat i compromís de comunicar les que s’obtinguin en el futur.
5)	Inscripció en el Registre d’Entitats de l’Ajuntament de Felanitx i acreditació de la seva vigència i representació

D’acord amb els termes previstos a la normativa de règim jurídic de les administracions públiques, els interessats no hauran d’aportar aquells documents que ja es trobin en poder d’aquest Ajuntament. En aquest sentit, per a les entitats inscrites en el Registre d’Entitats Municipal els documents identificatiusi de representació de l’entitat es substitueixen per una declaració jurada de vigència de la documentació que consta al referit registre, en cas contrari, amb la sol·licitud de subvenció caldrà adjuntar la documentació següent:

1)	Fotocòpia del DNI del/de la representant legal
2)	Fotocòpia del Número d'Identificació Fiscal de l’entitat peticionària.
3)	Escriptura de constitució i Estatuts.


4)	Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.

-	ANNEX 2: Memòria descriptiva del projecte/activitat pel que es demana la subvenció.

-	ANNEX 3: Pressupost d’ingressos i despeses previst pel projecte/activitat pel que es demana la subvenció.

-	Altra documentació específica exigida a la convocatòria

- Annex 5 declaració responsable de la veracitat de les dades bancaries.

6.- Termini i forma de presentació de les sol·licituds

Les entitats sol·licitants podran presentar les peticions en el termini d’un mes des de l’endemà de la publicació de l’anunci de l’extracte de la corresponent convocatòria en el Butlletí Oficial de les Illes Balears.

La presentació de la sol·licitud de subvenció pressuposa el coneixement i l’acceptació de les normes que la regulen, però no pressuposa la concessió automàtica de la subvenció, la qual es resoldrà una vegada estudiada la proposta d’activitat i valorada en funció dels criteris generals d’aquestes normes.

7.- Rectificació de defectes o omissions en la documentació

En cas que la documentació presentada sigui incorrecta o incompleta, es requerirà a l’entitat sol·licitant, per tal que en el termini de 10 dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

8.- Procediment de concessió

El procediment de concessió de les subvencions regulades a les presents bases reguladores serà el de concurrència competitiva.

9.- Criteris objectius d’atorgament de la subvenció

Les subvencions s’atorgaran a aquelles entitats sol·licitants que obtinguin millor valoració un cop aplicats els criteris objectius determinats en la convocatòria. a la present base.

Per a la valoració de les sol·licituds presentades, únicament es tindran en compte els següents criteris objectius, aplicats d’acord amb la ponderació indicada a continuació:

1.- Criteris objectius de valoració.
1.1.- Per a la concessió d’aquestes ajudes, sempre que el sol·licitant compleixi els requisits exigits, hagi justificat subvencions anteriors i no estigui sotmès en cap de les causes d’exclusió expressament previstes en aquesta Convocatòria, s'utilitzarà la següent fórmula:
Etapa de primària:
- Donar un preu a cada alumne, dividint l'import de 12.500,00 € pel nombre total d'alumnes  de primària (6 -12 anys) que figurin al programa GESTIB de la conselleria d’educació a data 1 d’abril de 2021.

- Multiplicar el preu de cada alumne pel nombre d'alumnes de primària de cada centre escolar.

Resta d'etapes:
- Donar un preu a cada alumne, dividint l'import de 12.500,00 € pel nombre total d'alumnes d'Educació infantil (3-6 anys),  secundària (12 a 16 anys), i formació professional bàsica, que figurin al programa GESTIB de la conselleria d’educació a data 1 d’abril de 2021.

- Multiplicar el preu de cada alumne pel nombre d'alumnes d'infantil, secundària, i formació professional bàsica, de cada centre escolar.

10.- Quantia total màxima de les subvencions a atorgar i consignació pressupostària

Les subvencions es finançaran a càrrec de la partida pressupostària 2021/0/3230.480001 del Pressupost General de l'Ajuntament, amb un import total màxim de VINT I CINC MIL  € (25.000,00 euros) per fer front al pagament de les ajudes.

L’import acumulat de les subvencions que s’atorguin no excedirà del límit de la consignació pressupostària esmentada.

L’Ajuntament es reserva la facultat de no esgotar la partida pressupostària si el nombre de sol.licituds i la quantitat dels projectes ho requerissin.

Excepcionalment, i de conformitat a les regles contingudes en l'apartat 2 de l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, aquesta quantia màxima podrà ser incrementada en una quantia addicional l'aplicació de la qual a la concessió de subvencions no requerirà d'una nova convocatòria.





11.- Import individualitzat de les subvencions

L’import a concedir a cadascun dels projectes/activitats subvencionades es determinarà de forma proporcional entre les entitats sol·licitants, en relació als punts obtinguts en la valoració, d’acord amb el següent:


	Preu per cada alumne

	Etapa primària
	12.500 € / nombre d’alumnes

	Reste d’etapes
	12.500 € / nombre d’alumnes

	Import subvenció
	Preu per alumne x nombre d’alumnes del centre.



La quantia de la subvenció màxima que s’atorgarà a cada projecte/activitat, en cap cas sobrepassarà l’import sol·licitat ni podrà superar el cost del projecte/activitat subvencionada, aïlladament o en concurrència amb altres subvencions, ajudes o ingressos directament relacionats amb el projecte/activitat.

12.- Òrgans competents per a la instrucció i la proposta de concessió

L’òrgan responsable de la instrucció del procediment per a l’atorgament de les subvencions previstes en les presents bases serà el servei gestor responsable segons els termes previstos al Pla Estratègic de Subvencions de l’Ajuntament de Felanitx.

D’acord amb l’article 24.3 de la LGS, els actes d’instrucció comprendran:

a)	Petició de tots els informes que consideri necessaris per a resoldre o que siguin exigits per les normes que regulen la subvenció.

b)	Avaluació de les sol·licituds o peticions, efectuada d'acord amb els criteris, formes i prioritats de valoració establerts en la norma reguladora de la subvenció o, si escau, en  la convocatòria.

La proposta de concessió de les subvencions serà elaborada per un òrgan col·legiat constituït d’acord amb allò previst a l’article 15 de l’Ordenança no fiscal per la qual s’aproven les Bases reguladores generals de subvencions de l’Ajuntament de Felanitx (d’ara endavant Ordenança General de Subvencions) i que estarà format per les següents persones:

Presidència: el Regidor delegat d’hisenda o persona en qui delegui

Vocals: 	
La Regidor d’educació
L’interventor 
El secretari o persona en qui delegui.

La comissió tècnica avaluadora quedarà constituïda legalment amb l’assistència de president, un vocal i el secretari o persona en qui hagi delegat.
L’òrgan instructor, a la vista de l’expedient i de l’acta de la reunió de la comissió, formularà proposta de resolució que haurà d’expressar la/el sol.licitant o la relació de sol.licitants per als que es proposa la concessió de la subvenció i la seva quantia.

La competència per resoldre el procediment i concedir la subvenció s’atribueix a la Junta de Govern Local, que dictarà aquesta resolució un cop dictada la proposta de resolució definitiva i emès informe de fiscalització per la Intervenció municipal.

13.- Termini de resolució i de notificació

S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de 3 mesos a comptar des de la data de tancament del període de presentació de sol·licituds.

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució. La manca de resolució dins el termini indicat tindrà efectes desestimatoris.

La resolució del procediment posa fi a la via administrativa i contra la mateixa es pot interposar recurs contenciós administratiu, en el termini de 2 mesos a comptar des del dia següent al de la notificació de la concessió/denegació. No obstant, amb caràcter previ i de forma potestativa es podrà presentar recurs de reposició davant del mateix òrgan que l’ha dictat.

14.- Acceptació de la subvenció

Si transcorreguts 20 dies des de la recepció de l’acord de concessió no es manifestés expressament objeccions per part del beneficiari, la subvenció es considerarà tàcitament acceptada.

15.- Obligacions dels beneficiaris

Són obligacions de les entitats beneficiàries d’aquestes subvencions, a més de les especificades a l’article 14 LGS, les següents:

1.	Executar les activitats subvencionades de conformitat amb els principis de bona administració, bona fe i presumpció de legalitat, així com a la seva justificació d’acord amb l’establert a les presents bases.

2.	Estar al corrent de les seves obligacions tributàries, amb la Seguretat Social i amb la  Hisenda Municipal. Aquesta circumstància serà comprovada directament per l’Ajuntament de Felanitx, per a la qual cosa no requerirà de l’aportació de cap documentació per part de l’interessat.

3.	Comunicar a l’òrgan concedent la modificació de qualsevol circumstància que pugui afectar algun dels requisits exigits per a la concessió de subvencions.

4.	Sotmetre’s a les actuacions de comprovació i de control financer que realitzi la Intervenció General de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida.

5.	El pressupost total presentat amb la sol·licitud és vinculant en cas de resultar beneficiària, si bé s’admetrà la possible compensació de desviacions entre les diverses despeses que l’integren.

6.	Conservar per un període no inferior als 6 anys, comptadors des de la finalització del termini de presentació de les justificacions, els documents de qualsevol mena justificatius de l’aplicació dels fons rebuts.

7.	Difondre que l’activitat ha estat subvencionada per l’Ajuntament de Felanitx, a excepció d’activitats en les quals no s’elabori documentació o programa imprès.

8.	Les associacions i entitats de la vila beneficiàries hauran d’estar inscrites en el corresponent Registre d’Entitats de l’Ajuntament de Felanitx.

L’incompliment d’aquestes obligacions originarà les responsabilitats que en cada cas corresponguin i la incoació del corresponent expedient de reintegrament de la subvenció.

16.- Despeses subvencionables

En relació amb els projectes/activitats només seran subvencionables les despeses que responguin de manera indubtable a la naturalesa de l’activitat subvencionada, resultin estrictament necessàries pel seu desenvolupament i es realitzin dins del termini d’execució del projecte/activitat.

Pel que fa a les despeses vinculades amb el projecte/activitat es distingiran entre costos directes i costos indirectes i/o generals.

Els costos directes són aquells que existeix una vinculació de forma inequívoca i exacta amb el projecte/activitat atès que es produeixen perquè es realitza el projecte/activitat i en cas contrari no es materialitzarien.

En canvi, els costos indirectes i/o generals són aquells que tot i que també són necessaris per poder fer el projecte/activitat necessiten de criteris de repartiment per poder ser assignats al projecte/activitat com a conseqüència que poden ser utilitzats simultàniament també en d’altres activitats desenvolupades per l’entitat beneficiaria de la subvenció.

Pel que fa als conceptes que podran ser objecte de subvenció, amb caràcter general, es consideraran com a despeses subvencionables, sempre que la convocatòria no indiqui el contrari:

-	Nòmina i seguretat social del personal tècnic implicat directament amb el projecte o l’activitat subvencionada.

-	Lloguers i subministraments dels espais on es duu a terme l’activitat.

-	Material tècnic o de producció fungible necessari per al desenvolupament de l’activitat.

-	Assegurances o mutualitats contractades que donen cobertura a l’activitat.

-	Despeses vinculades amb desplaçaments (locomoció, allotjament i manutenció) quan aquest formi part de l’objecte fonamental de l’activitat (sortides, excursions, colònies,...).

-	Despeses vinculades amb projectes escolars o concessió de beques d’estudi, quan aquest sigui l’objecte fonamental de l’activitat subvencionada.

-	Feines realitzades per altres empreses o professionals (contractació externa) directament lligades al desenvolupament de l’activitat/projecte: neteja, seguretat, inscripcions, arbitratges, etc.

-	Altres conceptes vinculats amb l’objecte de la subvenció.

-	Costos indirectes i/o generals de funcionament de l’entitat beneficiaria de la subvenció (sous i salaris del personal administratiu o de manteniment, lloguer del domicili social, subministraments d’aigua, llum o gas, comunicacions telefòniques, missatgeria, material d’oficina, etc.) amb el límit màxim del 5% del pressupost subvencionable, es a dir, en cap cas, els costos indirectes i/o generals aplicats per l’entitat beneficiaria podran superar el 5% del cost total del projecte/activitat subvencionat per l’Ajuntament de Felanitx.

En cap cas es consideraran despeses subvencionables:

-	Les despeses d’inversió, incloses les adquisicions de béns mobles.
-	Les despeses financeres de qualsevol tipologia i naturalesa (interessos, comissions, despeses de garantia bancaria o altres serveis d’entitats financeres)
-	Els recàrrecs i sancions administratives i penals.
-	Les despeses de procediments judicials, així com les notarials, registrals, pericials i d’assessoria jurídica o financera.
-	Els impostos indirectes (com l’IVA) quan siguin susceptibles de recuperació o compensació, ni els impostos personals sobre la renta.
-	Les despeses realitzades amb data anterior a l’inici del projecte/activitat i data posterior a la finalització del projecte/activitat.
- f) 	Les publicacions, propaganda, rètols, etc., que no es facin en català.

17.- Forma de pagament

El pagament de la subvenció concedida, amb caràcter general, s’efectuarà d’un sol cop i prèvia la presentació dins del termini establert a tal efecte a la base següent, dels justificants que en ella s’exigeixen.

En cap cas el pagament de la subvenció es realitzarà en metàl·lic. Es realitzarà mitjançant transferència al compte bancari de l’entitat beneficiaria i sota la seva responsabilitat.

18.- Termini i forma de justificació

1.	Les subvencions atorgades hauran de justificar-se com a màxim, el dia 15 d’octubre de l’any de la convocatòria.

Aquesta justificació es presentarà per part de la entitat beneficiària  mitjançant els models normalitzats ANNEX 4 que es podran trobar a la web municipal, i revestirà la forma de Compte Justificatiu Simplificat, que contindrà:

1)	Memòria de l’actuació justificativa del compliment de les condicions imposades en les presents bases, així com de les activitats realitzades, els participants i els resultats obtinguts.

2)	Memòria econòmica justificativa del cost de l’activitat amb el contingut establert en l’article 75.2 del Reglament de la Llei General de Subvencions, aprovat pel Reial Decret 887/2006, de 21 de juliol (en endavant RLGS) que incorporarà:

-	Relació classificada de les despeses de l’activitat, amb identificació del creditor i del document, el seu import, data d’emissió i data de pagament. En cas que la subvenció s’atorgui amb un pressupost estimat, s’han d’identificar les desviacions esdevingudes.

-	Detall d’altres ingressos o subvencions que hagin finançat l’activitat subvencionada amb indicació de l’import i la seva procedència.

-	Si s’escau, carta de pagament de reintegrament en el cas de romanents no aplicats, així com dels interessos derivats d’aquests.


3)	S’haurà d’indicar i justificar el cost real total de l’activitat subvencionada.

4)	En cas que, en la relació de despeses de l’activitat s’incorporin costos indirectes o generals, s’indicarà en la relació identificant amb el concepte “Costos indirectes”, el percentatge d’imputació (no pot superar el límit màxim del 5% del cost total de l’activitat) i l’import imputat (en euros).

5)	En cas que es declarin altres subvencions o ingressos que hagin finançat l’activitat subvencionada, caldrà detallar amb exactitud la seva naturalesa, procedència i import. Només s’han de declarar aquells ingressos o subvencions que tinguin una relació directa i indubtable amb l’activitat subvencionada, per tant, amb caràcter general queden exclosos els ingressos no finalistes de l’entitat, com per exemple les quotes dels seus socis pel finançament global de l’entitat, aportacions d’entitats privades no finalistes a l’activitat subvencionada, etc.

6)	Els ingressos i les despeses declarades han de formar part de la comptabilitat de l’entitat (llibres i registres comptables) i l’entitat ha de disposar de la documentació que acrediti la seva quantia per aportar-la en cas de requeriment de l’Ajuntament per actuacions de comprovació i de control financer de la subvenció concedida.

La documentació justificativa a presentar per l’entitat consistirà en:

-	Les factures, minutes o altres documents amb valor acreditatiu equivalent en el tràfic jurídic mercantil o amb eficàcia administrativa, els quals hauran de reunir tots els requisits legals exigibles i en els quals es descriurà amb claredat l’activitat a què es refereixen. La data d’emissió haurà de correspondre al termini comprès entre el 16 d’octubre de 2020 al 15 d’octubre de 2021.

-	Comprovant de pagament de la despesa, mitjançant el justificant de transferència bancaria, o rebut o similar datat i signat.

-	Els tres pressupostos que, en aplicació de l’article 31.3 de la Llei General de Subvencions, haurà d’haver sol·licitat el beneficiari, si s’escau.

[bookmark: _GoBack]7) 	Certificat  del centre on es faci constar que la quantia econòmica rebuda s’ha destinat a igualar les condicions de l’alumnat per evitar greuges comparatius derivats de les diferències de poder adquisitiu, ANNEX VI.

19.- Deficiències en la justificació

1.	En el cas que els documents presentats com a justificació fossin incorrectes o incomplets, es comunicarà a l’entitat interessada la necessitat de subsanar les anomalies detectades en un termini màxim improrrogable de 10 dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

2.	Si un cop finalitzat el termini de presentació de la documentació justificativa aquesta no s’hagués presentat, es procedirà a requerir a l’entitat beneficiària per tal que la presenti en un termini màxim improrrogable de 15 dies hàbils, a comptar des de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.

3.	La no realització de l’activitat subvencionada o l’incompliment de les condicions que van ser considerades per a l’atorgament de la subvenció, així com la manca de justificació o la justificació incompleta o incorrecta de l’activitat subvencionada, pot comportar el reintegrament total o parcial de la subvenció per part de l’entitat beneficiària. 

20.- Mesures de garantia

Els/les beneficiaris/àries quedaran exonerats de la presentació de garanties del pagament de la subvenció, en atenció a la seva naturalesa així com a la dels seus/de les seves beneficiaris/àries.

21.- Circumstàncies que poden donar lloc a la modificació de la resolució

Amb posterioritat a l’acord de concessió i abans de la finalització del termini d’execució de l’activitat subvencionada, es podrà modificar, d’ofici o prèvia sol·licitud del/de la beneficiari/ària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i es doni algun dels supòsits següents:

a)	Quan es produeixi una alteració en les condicions que van determinar la concessió de la subvenció.

b)	Quan el/la beneficiari/ària hagi obtingut per a la mateixa actuació altres subvencions, ajuts o aportacions de qualsevol origen, públic o privat, que sumats als de l’Ajuntament superin el cost total del projecte o de l’activitat subvencionada.

c)	Quan el/la beneficiari/ària no hagi justificat adequadament la totalitat de l’import exigit a les presents bases.

22.- Compatibilitat amb d’altres subvencions

La subvenció atorgada serà compatible amb qualsevol altra concedida per altres administracions o ens públics o privats.

Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

Tanmateix, l’import total de les subvencions rebudes per la mateixa finalitat, conjuntament amb els ingressos propis que s’obtinguin de l’activitat, no podrà superar el cost total del projecte/activitat a desenvolupar. En cas que es superi, s’exigirà la devolució de l’excés de la subvenció atorgada per part de l’Ajuntament de Felanitx.

23.- Publicitat de les subvencions concedides

Les subvencions atorgades a l’empara d’aquestes bases seran objecte de publicitat a través de la Base de Dades Nacional de Subvencions, com a Sistema Nacional de Publicitat de Subvencions.

24.- Mesures de difusió del finançament públic

Les entitats beneficiàries hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals.

25.- Causes de reintegrament

1.	Quan a conseqüència de l’anul·lació, revocació o de la revisió de la subvenció, l’import definitiu d’aquesta sigui inferior a l’import pagat, el/la perceptor/a estarà obligat a reintegrar l’excés.

2.	Així mateix, també estarà obligat a reintegrar, el/la beneficiari/ària que hagi percebut la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l’objectiu de l’activitat o del projecte; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer i en els altres supòsits previstos en la normativa de la LGS.

3.	Procedirà el reintegrament per part dels/de les beneficiaris/àries de la totalitat o part de les quantitats percebudes, i l’exigència de l’interès de demora des del moment del pagament de la subvenció fins a la data en què s’acordi la procedència del reintegrament.

26.- Obligats al reintegrament

1.	Respondran solidàriament els membres de les persones i entitats que gaudeixin de la condició de persones beneficiàries.

2.	Seran responsables subsidiaris de l’obligació de reintegrar els administradors de les persones jurídiques, que no realitzin els actes de la seva competència necessaris per al compliment de les obligacions, adoptessin acords que fessin possibles els incompliments o consentissin el de qui d’ells depenguin. Així mateix seran responsables en tot cas, els administradors de les persones jurídiques que hagin cessat en les seves activitats.

27.- Infraccions i sancions

En matèria d’infraccions i sancions s’aplicarà el que es disposa en el Títol IV de la LGS, en el Títol IV del RLGS i al Títol IV de la Ordenança General de Subvencions de l’Ajuntament de Felanitx.

28.- Règim jurídic supletori

En tot el que no preveuen expressament aquestes bases, són d’aplicació:

-	Llei 38/2003, de 17 de novembre, General de Subvencions.
-	Real Decret 887/2006, de 21 de juliol pel qual s’aprova el seu Reglament de desenvolupament.
-	Ordenança no fiscal per la qual s’aproven les Bases reguladores generals de subvencions de l’Ajuntament de Felanitx.
-	Bases d'Execució del Pressupost General per al present exercici.
-	Les normes vigents de règim jurídic de les Administracions Públiques i qualsevol altre legislació d’aplicació directa o supletòria.













































SOL·LICITUD DE SUBVENCIÓ - Annex 1


1.	Dades del sol·licitant 

	Nom o raó social del sol·licitant
	

	CIF/NIF
	

	Adreça complerta
	

	Codi postal / Població
	

	Nom del signant que representa l’entitat
	

	Càrrec o representació amb que actua
	

	Adreça electrònica
	

	Telèfon/s
	




2.	Declara sota la seva responsabilitat

2.1.	Que l’entitat a la qual representa reuneix els requisits, per a ser beneficiària de subvencions, previstos a l'article 13 de la Llei 38/2003, de 18 de novembre, General de Subvencions, i que són els següents:
a) No haver estat condemnada mitjançant sentència ferma a la pena de pèrdua de la possibilitat d’obtenir subvencions o ajut públics.
b) No haver sol licitat la declaració de concurs, haver estat declarada insolvent en qualsevol procediment, haver-se declarat en concurs, estar subjecta a intervenció judicial o haver estat inhabilitada d’acord a la Llei Concursal sense que hagi finalitzat el període d’inhabilitació fixat a la sentència de qualificació del concurs.
c) No haver donat lloc, per causa de què haguessin estat declarades culpables, a la resolució ferma de qualsevol contracte celebrat amb l'Administració.
d) No trobar-se la persona física, els/les administradors/es de les societats mercantils o aquells que tinguin la representació legal d'altres persones jurídiques, en algun dels supòsits de la Llei 5/2006, de 10 d’abril, de regulació dels conflictes d’interessos dels membres del Govern i dels alts càrrecs de l’Administració General de l’Estat, de la Llei 53/1984, de 26 de desembre, d’Incompatibilitats del Personal al Servei de les Administracions Publiques, o tractar-se de qualsevol dels càrrecs electes regulats a la Llei Orgànica 5/1985, de 19 de juny, del Règim Electoral General, en els termes establerts a la mateixa o a la normativa autonòmica que reguli aquestes matèries.
e) Trobar-se al corrent en el compliment de les obligacions tributàries o davant la Seguretat Social imposades per les disposicions vigents.
f) No tenir la residència fiscal en un país o territori qualificat reglamentàriament com a paradís fiscal.
g) Trobar-se al corrent del pagament d'obligacions per reintegrament.
h) No haver estat sancionat mitjançant resolució ferma amb la pèrdua de  la  possibilitat  d’obtenir subvencions segons aquesta llei o la Llei General Tributària.
i) Si es tracta d’una de les agrupacions previstes a l’article 11.3 Llei 38/2003, General de Subvencions	(entitats sense personalitat jurídica), trobar-se els seus membres en cap dels supòsits relacionats a les lletres a) a h).
j) Si es tracta d’una associació, no trobar-se sotmesa en les causes de prohibició previstes als apartats 5 i 6 de l’article 4 de la Llei Orgànica 1/2002, de 22 de març, reguladora del Dret d’Associació.
k) Si es tracta d'una associació, que no s’ha suspès el procediment administratiu d'inscripció per trobar-se indicis racionals d’il·licitud penal, en aplicació del disposat en l’article 30.4 de la Llei Orgànica 1/2002, en tant no recaigui resolució ferma, en virtut de la qual pugui practicar-se la inscripció en el corresponent registre.
l) Les prohibicions d’obtenir subvencions també afectaran a les empreses que siguin continuació o es derivin, per transformació, fusió o successió, d’altres empreses que hagin estat objecte de les esmentades prohibicions.

2.2.	Que l’entitat a la qual representa es compromet a l'acompliment de les condicions imposades per a l’atorgament de la subvenció a través de les corresponents bases reguladores.

2.3.	Que l’entitat a la qual representa es troba al corrent en el compliment de les obligacions tributàries o davant la Seguretat Social imposades per les disposicions vigents. D‘acord amb allò establert per l’article 28 de la Llei 39/15, els documents acreditatius de l’acompliment d'aquestes obligacions seran consultats o obtinguts directament per l'Ajuntament de Felanitx en qualsevol moment del procediment, sempre i quan no s'oposà expressament o aporti directament el document amb la sol licitud.

3. AUTORITZO, que l'Ajuntament de Felanitx pugui tenir accés a la informació de caràcter protegit sobre la situació de deute amb la seguretat social i administració tributària, d'acord amb la Llei Orgànica 175/1999 de protecció de dades de caràcter personal i la Llei 39/2015 d’1 d’octubre de Procediment Administratiu Comú de les Administracions Públiques, a fi i efectes de complir amb el que preveu l'article 8 del vigent Reglament de Subvencions.

Felanitx, _______ de _____________ de 2021
Signatura:





























ANNEX 2

DADES DE L’ACTIVITAT PER LA QUAL SE SOL·LICITA SUBVENCIÓ


	Nom o raó social sol·licitant
	

	CIF/NIF
	

	Nom del signant que representa l’entitat
	

	Càrrec o representació amb que actua
	



	Memòria de l’activitat proposada acompanyat, si s’escau, programa, projecte o descripció detallada que permeti comprendre l’abast, la intenció i la importància de la proposta.)
Descripció del sistema de préstec de llibres de text. Adjuntant els models de la documentació que s'utilitza. Contracte de préstec entre l'escola i la família, normes d'ús, etc...


	                                                      MEMÒRIA

	




















	ETAPA EDUCATIVA
	Nombre d’alumnes

	Primària (6 a 12 anys)
	

	Educació Infantil ( 3 – 6 anys)
	

	Secundària (12 – 16 anys)
	

	Formació professional bàsica
	



Felanitx, _______ de _____________ de 2021
Signatura:





































              ANNEX 3 . Pressupost d’ingressos i despeses
	Nom o raó social del sol·licitant
	

	CIF/NIF
	

	Adreça complerta
	

	Codi postal / Població
	

	Nom del signant que representa l’entitat
	

	Càrrec o representació amb que actua
	



	[bookmark: _Hlk64307099]
Tipus d’ingrés (sense considerar la subvenció sol·licitada a l’Ajuntament de Felanitx, ni tampoc ingressos o recursos de caràcter general de l’entitat, només els directament relacionats amb l’activitat per la qual es sol·licita subvenció)
	
Pressupost (€)

	Ingressos relacionats amb l’activitat (entrades, vendes, matricules, inscripcions,)
	

	Subvencions d’altres administracions públiques i/o aportacions d’entitats privades directament relacionades amb l’activitat per la qual es sol·licita subvenció a l’Ajuntament de Felanitx.
	

	Total ingressos
	



	Tipus de despesa
	Pressupost (€)

	Personal (persones amb dedicació exclusiva a l’activitat)
	

	Contractació externa
	

	Material
	

	Despeses indirectes (límit màxim del 5% del cost total)
	

	Altres despeses
	

	Total despeses
	



	Total diferència
	

	Subvenció sol·licitada
	



Felanitx, _______ de _____________ de 2021
Signatura:


  INSTÀNCIA DE JUSTIFICACIÓ – Annex 4
Compte justificatiu amb aportació de justificant de despesa

1.	Dades de l’activitat subvencionada
	Import de la subvenció concedida
	

	Pressupost total en la sol·licitud
	

	Cost real de l’activitat
	



2.	Dades del/de la beneficiari/ària
	Nom o raó social
	

	CIF/NIF
	

	Domicili
	

	Nom i cognoms de qui subscriu
	

	NIF
	

	Càrrec amb el què actua
	



3.Documents que integren el present compte justificatiu
	Memòria de l’actuació (Annex A)


	Memòria econòmica justificativa de l’activitat subvencionada comprensiva de:

       Relació de despeses corresponents a l’activitat subvencionada (Annex B)

        Factures o altres documents equivalents en original o còpia           compulsada així com documents acreditatius del seu efectiu pagament

         Si s’escau, indicació dels criteris de repartiment dels costos generals i/o indirectes incorporats a la relació

        Relació d’altres ingressos o subvencions amb la mateixa                 finalitat, amb indicació d’import i procedència, o declaració de la seva inexistència (Annex C)

         Si s’escau, els pressupostos sol·licitats de conformitat amb l’art. 31.3 de la Llei General de Subvencions



              




El/La sotasignat declara sota la seva responsabilitat:

•	Que l’import de la subvenció s’ha destinat íntegrament a finançar l’actuació per a la qual fou concedida, la qual ha estat realitzada amb compliment de totes les obligacions imposades en els instruments reguladors de la seva concessió.
•	Que els justificants (o els percentatges imputats a l’activitat subvencionada), inclosos en la relació de despeses adjunta, no s’han fet servir ni es faran servir per a justificar cap altre subvenció.
•	Que en els imports dels justificants consignats en la relació de despeses adjunta no s’ha inclòs l’IVA deduïble.
•	Que la quantia de l’aportació efectuada per l’Ajuntament de Felanitx, conjuntament amb altres fonts específiques de finançament de l’actuació, no supera el cost total de la mateixa.	
•	Que els documents originals que justifiquen la realització i el cost de l’activitat, es troben arxivats i a disposició de l’Ajuntament de Felanitx, i seran conservats per un període no inferior a 5 anys

Felanitx, _______ de _____________ de 2021
Signatura:

































ANNEX 5

SOL·LICITUD DE TRANSFERÈNCIA BANCÀRIA PER A PAGAMENTS


DECLARACIÓ RESPONSABLE DE LA VERACITAT DE DADES BANCÀRIES
	


A. DADES DE LA PERSONA FÍSICA SOL.LICITANT

	Nom i llinatges:

	Domicili:
	

	Localitat:                 
	                                             Códi postal:

	B. DECLARACIÓ RESPONSABLE

	Que és titular del compte bancari corresponent a les dades següents, als efectes de l’ingrés derivat de la concessió de la subvenció sol.licitada.
Nom de l’entitat: _________________________________              
Adreça: ________________________________________    

	IBAN
	BANC
	OFICINA
	COMPTE NÚM.

	
	
	
	



Que es pot acreditar documentalment, en cas que s’exigeixi


    
Felanitx, _______ de _____________ de 2021

Signatura:




ANNEX VI
(A presentar només en el moment de la justificació)


Sr./Sra________________________________amb DNI núm ___________
secretari/a de________________________________CIF _____________

Certific què la quantia econòmica de la subvenció rebuda s'ha destinat a igualar les condicions de l'alumnat per evitar greuges derivats de les diferències de poder adquisitiu.
Felanitx, .______de _________________de 2021.

Signat,

















MEMÒRIA DE L’ACTUACIÓ
Annex A

. AE0252

1. Dades del/de la beneficiari/ària

	Nom o raó social
	

	Domicili
	

	CIF/NIF
	

	Nom i cognoms de qui subscriu
	

	Càrrec
	



2. Descripció de les activitats realitzades



Felanitx, _______ de _____________ de 2021
Signatura:












MEMÒRIA ECONÒMICA DE RELACIÓ DE DESPESES – Annex B

1º. Relació de despeses
	Nom i cognoms de qui subscriu
	

	Càrrec
	

	NIF
	

	Nom o raó social del/de la beneficiari/ària
	

	Pressupost despeses de l’activitat
	

	Cost real de l’activitat
	

	Import despeses justificat
	




Despeses justificades
	
	DESPESES

	Núm. Ordre
	NIF
	Concepte
	Data pagament
	Import

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	




Felanitx, _______ de _____________ de 2021
Signatura:










MEMÒRIA ECONÒMICA DE RELACIÓ D’INGRESSOS – Annex C

1. Relació de despeses
	Nom i cognoms de qui subscriu
	

	Càrrec
	

	NIF
	

	Nom o raó social del/de la beneficiari/ària
	

	CIF/NIF
	

	Subvenció concedida Ajuntament
	

	Ingressos o altres subvencions rebudes
amb la mateixa finalitat
	



2. Relació d’ingressos o subvencions rebudes amb la mateixa finalitat (Sense considerar la subvenció  atorgada per l’Ajuntament de Felanitx.

	
Concepte d’ingrés
(exemple: subvenció, entrades, vendes, matricula, inscripció,...)
	Tercer
(en cas que pel concepte d’ingrés sigui nominatiu)
	

Import (€)

	
	Nom
	NIF/CIF
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	Total
	




 Amb caràcter general queden exclosos els ingressos no finalistes de l’entitat, com per exemple les quotes dels seus socis pel finançament global de l’entitat, aportacions d’entitats privades no finalistes a l’activitat subvencionada, etc.

Els ingressos declarats han de formar part de la comptabilitat de l’entitat (llibres i registres comptables) i l’entitat ha de disposar de la documentació que acrediti la seva quantia per aportar-la en cas de requeriment de l’Ajuntament per actuacions de comprovació i de control financer de la subvenció concedida.





2. Declaració d’inexistència d’altres ingressos

El/La sotasignant declara que no li ha estat concedida cap subvenció pública o privada, ni tampoc ha rebut cap ingrés de qualsevol naturalesa, amb la finalitat de finançar totalment o parcialment la mateixa activitat que ha estat objecte de  subvenció per part de l’Ajuntament de Felanitx (si no es consignen altres ingressos en la relació d’ingressos o subvencions rebudes amb la mateixa finalitat de l’apartat 2 s’entendrà signada la declaració de la seva inexistència).



Felanitx, _______ de _____________ de 2021
Signatura:


























